CELEX: C2005/006/74
Language: et
Date: 2005-01-08 00:00:00
Title: Kohtuasi T-382/04: Heuschen & Schrouff Oriëntal Foods Trading B.V. 23. septembri 2004. aasta hagi Euroopa Ühenduste Komisjon vastu

8.1.2005   
            
            
               ET
            
            
               Euroopa Liidu Teataja
            
            
               C 6/37
            
         Heuschen & Schrouff Oriëntal Foods Trading B.V. 23. septembri 2004. aasta hagi Euroopa Ühenduste Komisjon vastu
   (Kohtuasi T-382/04)
   (2005/C 6/74)
   Kohtumenetluse keel: hollandi
   Heuschen & Schrouff Oriëntal Foods Trading B.V., asukoht Landgraaf (Madalmaad), esitas 23. septembril 2004 Euroopa Ühenduste Esimese Astme Kohtusse hagi Euroopa Ühenduste Komisjon vastu. Hageja esindaja on Hendrik Cornelis De Bie.
   Hageja palub esimese astme kohtul:
   
               —
            
            
               tühistada komisjoni 17. juuni 2004. aasta otsus (REM 19/2002) selles osas, milles öeldakse, et tollimaksust vabastamise taotlust ei ole vaja rahuldada;
            
         
               —
            
            
               jätta kohtukulud Euroopa Ühenduste Komisjon kanda.
            
         Õiguslikud alused ja peamised argumendid
   Hageja impordib muuhulgas riisipaberit, mida klassifitseeriti mitmeid aastaid sama CN-koodiga. Komisjoni 27. juuni 1997. aasta määruse (EÜ) nr 1196/97 (1) järel tuli kaubad klassifitseerida teise CN-koodiga. Hageja möönab, et käesoleval juhtumil seda ei tehtud. Ta väidab, et see olukord on iseenesest ebatavaline, kuna Madalmaade toll on teinud kontrollimise käigus mitmeid vigu. Hageja väidab, et Madalmaade toll ei märganud riisipaberi ekslikku klassifitseerimist 8 kuu jooksul vaatamata sagedasele kontrollimisele. Lisaks väidab hageja, et teda ei või süüdistada pettuses või ilmses hooletuses.
   Hageja viitab oma hagi toetuseks määruse nr 2913/92 (2) artikli 239 rikkumisele, mis seisneb selles, et komisjon hindas asjaolusid valesti ning ei põhjendanud oma otsust. Hageja väidab lisaks, et rikutud on hea halduse tava ja võrdse kohtlemise põhimõtet, kuna komisjon tegi varaemast otsusest erineva otsuse. Lõpuks viitab hageja proportsionaalsuse põhimõtte rikkumisele.
   
      (1)  Komisjoni 27. juuni 1997. aasta määrus (EÜ) nr 1196/97 teatavate kaupade klassifitseerimise kohta koondnomenklatuuris (EÜT L 170, lk13).
   
      (2)  Nõukogu 12. detsembri 1992. aasta määrus (EMÜ) nr 2913/92, millega kehtestatakse ühenduse tolliseadustik (ETÜ L 302, lk 1).